**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  4 – 2 – 2025

**ΑΜΑΡΟΥΣΙΟΥ Αρ. Πρ.:** 49

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Τα μέλη του Συλλόγου μας, ΔΟΕ, Συλλόγους Εκπ/κών Π. Ε. της χώρας**

**ΟΛΟΙ/ΟΛΕΣ ΣΤΗΝ ΕΚΤΑΚΤΗ Γ. Σ. ΤΩΝ ΜΕΛΩΝ ΤΟΥ ΣΥΛΛΟΓΟΥ ΕΚΠΑΙΔΕΥΤΙΚΩΝ Π. Ε. ΑΜΑΡΟΥΣΙΟΥ ΤΗΝ ΔΕΥΤΕΡΑ 17 ΦΕΒΡΟΥΑΡΙΟΥ 2025 ΣΤΙΣ 19:00 στο 8ο ΔΗΜ. ΣΧ. ΑΜΑΡΟΥΣΙΟΥ (Μαραθωνοδρόμου 54 – Μαρούσι)**

**ΠΡΟΣΚΛΗΣΗ**

**Το Δ. Σ. του Συλλόγου Εκπ/κών Π. Ε. Αμαρουσίου** στην τακτική συνεδρίασή του της Τρίτης 4 – 2 – 2025 **αποφάσισε την** **σύγκληση έκτακτης Γενικής Συνέλευσης των μελών του σωματείου μας την ΔΕΥΤΕΡΑ 17 – 2 – 2025 στις 19:00 στο 8ο Δημ. Σχ. Αμαρουσίου (μαραθωνοδρόμου 54 – Μαρούσι),** ύστερα από την ιταμή πρόκληση από την πλευρά του ΥΠΑΙΘΑ και της Δ/νσης Π. Ε. Β΄ Αθήνας να αποσταλούν κλήσεις για παραπομπή σε στο πειθαρχικό σε νεοδιόριστους/-ες εκπαιδευτικούς συναδέλφους μας, οι οποίοι συμμετέχουν στην Απεργία – Αποχή από την «αξιολόγηση» των νόμων 4692/2020 & 4823/2021, η οποία έχει προκηρυχθεί από το Δ. Σ. της Δ. Ο. Ε. και βρίσκεται νόμιμα σε ισχύ.

Την ώρα που η κυβέρνηση της Ν. Δ. με την πολιτική που εφαρμόζει κοστολογεί τις πραγματικές ανάγκες των εργαζομένων προσφέροντας κέρδη μόνο σε λίγους ενώ δίνει ψίχουλα για τις ανάγκες των πολλών προχωράει πιο δυναμικά στην κλιμάκωση της επίθεσης στους εργαζόμενους**. Έτσι και στην εκπαίδευση αντί να ασχοληθεί με τα σημαντικά προβλήματα της υποχρηματοδότησης, των εκπαιδευτικών κενών, των άθλιων και ασυντήρητων σχολικών κτηρίων, των χαμηλών μισθών, την ώρα που κατηγοριοποιεί τα σχολεία παραδίδοντάς τα σε ιδιώτες (Ωνάσεια) εφαρμόζει την καταστολή, την τρομοκράτηση και τον αυταρχισμό** **με διώξεις απέναντι σε εκπαιδευτικούς που συμμετέχουν στην απεργία – αποχή ενάντια στην αντιεκπαιδευτική αξιολόγηση.**

Ο κλάδος των εκπαιδευτικών όλα αυτά τα χρόνια, δίνει έναν υπερήφανο αγώνα:

* για να υπερασπιστεί τα μορφωτικά δικαιώματα των παιδιών των εργατικών - λαϊκών οικογενειών,
* για να μην προχωρήσει η κατηγοριοποίηση των σχολείων αλλά η αναβάθμισή τους και
* για τα εργασιακά μας δικαιώματα και για να μπορούμε να ασκούμε τον παιδαγωγικό μας ρόλο μέσα στις τάξεις.

Δε θα επιτρέψουμε να μετατραπεί το Δημόσιο Σχολείο σε πεδίο αγοραίου ανταγωνισμού και να γίνει η γνώση εμπόρευμα που θα πωλείται σε όσες/όσους έχουν να το αγοράσουν.

**ΥΠΕΡΑΣΠΙΖΟΜΑΣΤΕ ΤΟ ΔΗΜΟΣΙΟ & ΔΩΡΕΑΝ ΣΧΟΛΕΙΟ**

**ΥΠΕΡΑΣΠΙΖΟΜΑΣΤΕ ΤΟ ΣΥΝΤΑΓΜΑΤΙΚΑ ΚΑΤΟΧΥΡΩΜΕΝΟ ΔΙΚΑΙΩΜΑ ΜΑΣ ΣΤΗΝ ΑΠΕΡΓΙΑ**

**ΟΛΟΙ/ΟΛΕΣ ΣΤΗΝ ΕΚΤΑΚΤΗ Γ. Σ. ΤΩΝ ΜΕΛΩΝ ΤΟΥ ΣΥΛΛΟΓΟΥ ΕΚΠΑΙΔΕΥΤΙΚΩΝ Π. Ε. ΑΜΑΡΟΥΣΙΟΥ ΤΗΝ ΔΕΥΤΕΡΑ 17 ΦΕΒΡΟΥΑΡΙΟΥ 2025 ΣΤΙΣ 19:00 στο 8ο ΔΗΜ. ΣΧ. ΑΜΑΡΟΥΣΙΟΥ (Μαραθωνοδρόμου 54 – Μαρούσι)**

